**Олы Мишә авыл җирлегенең 2019 елга эшләнгән эшләргә отчеты**

 Олы Мишә авыл җирлегенең 2019 нчы елга эшләнгән эшләре шактый, шулар белән сезне таныштырып китәм.

 Олы Мишә авыл җирлеге территориясенә дүрт авыл: Олы Мишә, Түбән Саурыш, Җәнәй, Олы Саурыш авыллары керә, барлыгы 230 хуҗалык, 644 кеше яши. Саннарны слайдта күрәсез.

|  |  |  |  |
| --- | --- | --- | --- |
| № |  Авыллар  | Хуҗалык | Халык саны |
| 1 | Олы Мишә | 106 | 332 |
| 2 | Олы Саурыш | 45 | 85 |
| 3 | Түбән Саурыш | 65 | 185 |
| 4 | Җәнәй | 14 | 42 |

 Олы Мишә авыл җирлеге территориясе барлыгы 4164 кв.м. тәшкил итә. Җирлектә яшәүче халыкның 336 хатын-кызлар, ирләр 308 тәшкил итә. 32 студент, республикабызның югары һәм урта махсус уку йортларында укыйлар, ә 3 егетебез: Гильманов Салават, Сафин Булат, Сайфутдинов Хәлим Россия хәрби көчләре сафларында хезмәт итә. Борханетдинов Ришат белән Валиев Рәмис 2019 нчы елда исән-сау хезмәт итеп кайттылар.

|  |  |  |  |
| --- | --- | --- | --- |
| Мәктәпкәчә яшьтәге балалар саны  | Барлык эшче кеше | Пенсионерлар | Шәхси оешмаларда |
| 48 | 333 | 178 | 35 |

 Хәзерге заманда демография иң четерекле мәсьәләгә әверелде. Халык саны бигрәк тә, авылларда күзгә күренеп кими. Безнең җирлектә 2018 нче елда 7 кеше үлгән, 9 бала туган. 2019 нчы елда 12 кеше үлде, 8 бала туды.

 Олы Мишә авыл җирлегенең бюджеты керем һәм чыгым ягыннан 1 млн. 748,200 сум тәшкил итә.

|  |  |  |  |  |
| --- | --- | --- | --- | --- |
| № | Налог | План | Үтәлеш | % |
| 1 | Җир налогы | 240000 | 249500 | 103 |
| 2 | Милек налогы | 90000 | 105000 | 116 |
| 3 | Подаходный налог | 65000 | 76700 | 118 |
| 4 | Үзара салым | 253000 | 253000 | 100 |
| 5 | Барлыгы | 648000 | 684200 | 105 |

 Калган 1 млн. 126200 сумын дотация һәм субвенция акчалары тәшкил итә. Бюджетның күп өлеше хезмәт хакы, электр энергиясе өчен тотыла.

 2018 нчы елның 18 ноябрендә үзара салым буенча референдум үткәрелде. Һәр сайлау яшендәге кеше 98,6% катнашты, шунын 92,5% 500 сум җыюга ризалык бирде. Референдум үткән дип саналды.

 2019 елда 506 кешедән 253000 сум җыйнарга тиеш булып, 253000 сум акча җыйналды, 100%. Республикадан 1012000 сум субсидия кайтты. Шулай итеп, җирлектәге эшләрне башкару өчен 1 млн. 265 мең сум финанс булдырылды. Авыллар буенча саннар слайдта күренә**.**

|  |  |  |  |  |  |
| --- | --- | --- | --- | --- | --- |
|  Сайлаучы | Үзара салым суммасы | Җыелган сумма | Дәүләттән  | Барлыгы | Үтәлеш% |
|  506 |  500 | 253000 | 1012000 | 1265000 | 100 |

|  |  |  |  |  |  |
| --- | --- | --- | --- | --- | --- |
| № |  Авыллар  | Халык саны | Җыелган сумма | Дәүләттән  | Барлыгы |
| 1 | Олы Мишә | 276 | 138000 | 522000 | 690000 |
| 2 | Олы Саурыш | 71 | 35500 | 142000 | 177500 |
| 3 | Түбән Саурыш | 130 | 65000 | 260000 | 325000 |
| 4 | Җәнәй | 29 | 14500 | 58000 | 72500 |

 2019 елда, 3 авылда, 735 мең сумга 691,6 метр юл салынды. Юллар конкурска куеп, сыйфатлы итеп башкарылган, урамнарның күп өлешенә вак таш түшәлгән.

 Олы Саурыш авылы урамнарын тәртипкә китерү генә безнең өчен зур проблема булып тора , чөнки урамнар озын, ә халкы аз, бер елга 100 метр юл эшләнә. Госман Хабибуллин урамы бик авыр мәсьәлә, авыл кешеләре республика программасына өмет итә.

 Олы Мишә һәм Түбән Саурыш, Олы Саурыш авылларында 210 мең сумга пожарный гидрантлар куелган. Алдагы елларда да пожарный гидрантларны куюны дәвам итәчәкбез.

 Җәнәй авылына, булган барлык суммага 55000, су кертү өчен торбалар алып куелган. 2020 елда да, булган сумманы торбаларны урнаштыру, юл салу өчен тотачакбыз.

 Башкарылган эшләрдән күренгәнчә, үзара салым акчасы булу, авылда яшәүчеләрнең көнкүреш шартларын сизелерлек яхшырта.

 Авыл кешеләре үз шәхси хуҗалыкларында терлек асрап, тулы авыл тормышы белән яшиләр. Җирлектәге халык төрле оешмаларда эшли, шуларның 45е безнең яңа оешкан КФ(Х) “Ахметова Гөлфия Фаниловна” оешмасында хезмәт күрсәтә.

 Шәхси хуҗалыкларның терлек баш санын саклап калу максатыннан, 2019 елның январь аеннан эш башланып китте.

|  |  |  |  |  |  |
| --- | --- | --- | --- | --- | --- |
|  | Мөгезлеэретерлек | Сыер саны | Сарык | Атлар | Умарта |
| 2019 | 396 | 189 | 573 | 20 | 83 |
| 2020 | 480 | 197 | 628 | 26 | 97 |
|  | +84 | +8 | +55 | +6 | +14 |

 Авыл җирлегендә 18 хуҗалык 2 баш, 16 хуҗалык 3 баш, 5 хуҗалык 4 баш, 6 хуҗалык 5 баш сыер, 3 хуҗалык 7 баш, 2 хуҗалык 8 баш сыер асырый. 2017 нче елдан 2020 нче ел аралыгында хуҗалыкларда сыерларның саны 43 башка арткан.

 Район программасы белән 19 аппарат алынган, 337 мең сумлык, 16 хуҗалык аппарат алу өчен документлар тапшырды. 4 авылда халыктан сөтне Гиниятуллин Ленар, ИП "Батабаев А.М", Гимадиева Рәмзия җыялар. Сөт җыючылар, сөткә акчаларны вакытында бирәләр. Отчет елында җирлек буенча халыктан барлыгы 450 тонна сөт җыелган. Хуҗалыктан җыелган сөт Гиниятуллин Ленарларда холодильникта суытыла һәм шуннан алып китәләр.

 Дәүләттән бирелә торган субсидияләр терлек асрауга зур йогынты ясый, авыл кешеләре моңа бик рәхмәтле. 2018 нче елда 828 мең 695 сум булса, 2019 нчы елда 1 млн. 611 мең 435 сум булган.

|  |  |  |  |  |  |
| --- | --- | --- | --- | --- | --- |
| № |  | башсаны  | сумма | башсаны | сумма |
|  |  | 2018 | **2018** | 2019 | **2019** |
| 1 | Сыерларга субсидия, ветеринария хезмәте | 185 | 640000 | 189 | 700600 |
| 2 | Кәҗә | 16 | 8000 | 29 | 12500 |
| 3 | Атлар | 12 | 36000 | 20 | - |
| 4 | Мини-ферма төзү | - | - | - | 800000 |
| 5 | Таналар | 0 | 0 | 0 | 0 |
| 6 | Кош-кортлар | 32лпх | 92495 | 32лпх | 98335 |
|  | Барлыгы |  | **828695** |  | **1611435** |

 Авыл җирлегендә 2019 елда ике мини-ферма сафка баскан, аларга алдагы эшләрендә уңышлар телибез. Шулай ук, безнең җирлектә 10 КФХ исәптә тора, 2019 нчы елда безнең җирлектән 5 хуҗалык грант отты, фермерлык эше ачып җибәрделәр.

Фермерларыбыз Замалетдинова Люция апа 40 атка исәпләнгән торак төзеп куйды, атлары да әкренләп алына. Шулай ук, Түбән Саурышта Хакимова Миләүшә КФХсында, 24 башка исәпләнгән, башлангыч сыерлар торагы төзелеп килә. Җәнәй авылында Баширов Дамир, Евдокимова Әнисә җиләк үсентеләре белән эш итәләр, Маннапова Фидая апа умартачылык буенча КФХ ачты, анда төзелешләр алып барылды, умарталыкны кышлату урыннары барлыкка китерелде. Олы Мишәдә Гасимов Илһам сарыкчылык буенча ферма төзи башлады, ә Гасимов Җәүдәт белән Гиниятуллина Айсинә крестьян фермер хуҗалыклары инде зур күрсәткечләргә ирешеп, матур гына эшләп киләләр.

Гиниятуллина Айсинә КФХсында, 24 баш сыер, 80 баш мөгезле эре терлек исәптә, 155 ц. ит җитештергән, 211ц. сатылган, 1777 ц. сөт җитештергән, шуның 1704 ц. сатылган, узган елларны гына төзеп куелган яңа печән складлары бар. Гасимов Җәүдәттә 380 баш сарык исәптә, 49 ц. ит җитештергән.

 Авылдагы техникалар санына килгәндә, таблицадан күренгәнчә халык өчен кирәкле барлык төр техникалар да бар. Печән чабу, әйләндерү, җыю, түбәгә урнаштыру эшләре дә күбесенчә техника ярдәме белән эшләнә.

|  |  |  |  |  |  |
| --- | --- | --- | --- | --- | --- |
| трактор | автомобиль | грузовой | Печән чапкыч | Печән җыйгыч | комбайн |
| 57 | 82 | 8 | 22 | 6 | 2 |

 Шәхси хуҗалыктагы тракторларга һәм арбаларга график нигезендә техник карау үткәрелә һәм аларның төзеклеген гостехнадзор белән тикшерәбез, техникаларның хәзерлеге уңай яктан бәяләнә.

 Хуҗалыклар 575 га пай җирләрен үзләре эшкәртеп, чәчәләр, шуның 320 гектарында күпъеллык үлән җирләре үз хуҗалыкларына печән туплыйлар, артып калганын саталар. 255 гектарында бөртекле культуралар игәләр. Җирләре дөрес файдаланыла, эшкәртелми калган җирләр юк.

Авыл җирлегендә машиналар ремонты белән шөгыльләнүче ике, пластик тәрәзәләр ясаучы, калай бөгү станоклары булган бер, тәрәзә наличниклары ясаучы бер, товар ташу техникалар алып кайтып сату белән шөгылләнүче бер эшмәкәр эшли.

Авыл халкының тормыш-көнкүреш шартларын яхшырту максатыннан төрле дәүләт программалары эшләп килә.

2019 елда район тарафыннан авыл җирлекләренә үзмәшгульлекне рәсмиләштерү буенча план җиткерелгән. Безнең җирлектә 15 кеше исәптә тора.

2020 елда үзмәшгүльлек белән шөгыльләнүчеләрнең алга таба да ныклы адымнар белән баруын теләп калабыз, бергәләп эшләрбез.

 Авыл халкының тормыш-көнкүреш шартларын яхшырту максатыннан төрле дәүләт программалары эшләп килә.

 Авыл халкы белән бергә эшләү-җирле үзидарә эшчәнлегенең төп юнәлешләренең берсе. 2019 нче елда җирле үзидарәгә төрле мәсьәләләр буенча гражданнардан телдән һәм язмача рәвештә 408 мөрәҗәгать кергән.

Ел дәверендә авыл җирлеге Советының 17 утырыш, 27 көн тәртибе каралды. Шулай ук авылларны төзекләндерү, чистарту, янгынга каршы көрәш, экстремистлык очракларын профилактикалау чаралары, коррупциягә каршы көрәш һәм башка мәсьәләләр каралды.

 Җирле үзидарә тарафыннан кешеләргә шәхси йорт, җир участокларын шәхси милек итеп документлаштыруга, авыл хуҗалыгы кредитлары алу өчен һәм башка төрле белешмәләр бирелгән. Банклардан барлыгы 9 млн. 376 мең сум кредит алынган.

 Авыл җирлеге кабул иткән карарлар, төрле мәдәни - әдәби чаралар, яңалыклар Олы Мишә авыл җирлеге сайтына куеп барыла. Җирлектә эшләүче хезмәткәрләр электрон хуҗалык кенәгәсен тутыру, тагын бер яңа ФИАС, ягъни федераль мәглүмати адреслар системасы өчен булдырылган программаларны үзләштереп, үз эшләрендә кулланалар. ЕСИА системасында да теркәлү узган авылдашларыбыз күп. Авыл җирлегендә яшәүчеләрнең күбесе торак-коммуналь хуҗалык хезмәтләренә түләүне электрон рәвештә башкара.

 Бөек Җиңүнең 74 еллыгын мәктәп, китапханә, мәдәният йорты белән берлектә зурлап билгеләп үтелгән.

 2020 елда безне зур вакыйгалар көтә. ТАССРга 100 ел тулуны һәм Бөек Җиңүнең 75 еллыгын билгеләп үтәчәкбез. Бу чараларга әзерлек эшләре башланды, архив эшләрен торгызу, күргәзмәләр, әдәби кичәләр, язучы-шагыйрьләр белән очрашу планнары бар. 14 февраль көнне Җиңүнең 75 еллыгына багышланган фестиваль үткәреләчәк. Ветераннарыбызны хөрмәтләп авылларда тантаналы митинглар үткәрербез, концерт программалары, мәдәният хезмәткәрләре, мәктәп белән берлектә мәдәни-әдәби чаралар оештырырга уйлыйбыз. Безнең җирлектә, Түбән Саурыш авылында Бөек Ватан сугышы ветераны Муса бабай яши, ул хәзерге көндә улы, оныгы гаиләсендә көн күрә. 2019 нчы елда Муса бабай “Фидакарь хезмәт өчен” медале белән бүләкләнде.

 Авылыбызның өлкән кешеләре, тыл ветераннары Газизуллин Ситдыйк, Салихов Мирсәет абыйларның, Петрова Хәтирә, Самигуллина Мәймүнә апаларның 90 яшьлек юбилейлары билгеләп үтелгән. Аларны котларга авыл җирлеге, район социаль яклау бүлеге җитәкчеләре килгән.

 Шулай ук, җирлегебездә 60 ел бергә гомер иткән Әгъләмҗановлар гаиләсе район күләмендә тәбрикләнгән.

 Казан шәһәрендә үткәрелә торган авыл хуҗалыгы ярминкәләренә график нигезендә катнашып барылган.

 Безнең авыл җирлегендә 3 авылга 4 кибет хезмәт күрсәтә. Халыкка кирәкле көндәлек товарлар килеп тора, авыл халкы кибетләрнең эшләреннән канәгать.

 Авыл җирлегендә 3 мәчет эшләп килә. Олы Саурыш, Түбән Саурыш мәчетләре газ, Олы Мишә авылы мәчете электр белән җылытыла.

 Олы Мишә, Түбән Саурыш авылларында хоккей мәйданчыклары бар. Аларның икесендә дә, вакытында боз катырыла. Физкультура дәресләрендә укучылар шунда шөгыльләнә.

 Авыл урамнарындагы карны чистартып, юлны ачып барарга тырышабыз.

 4 авылга 5 зират бар. Аларны өмәләр ясап, язын һәм көзен ауган агачларын кисеп, чистартыла.

 Авыллардагы иске йортларны сүттерүгә зур игътибар бирәчәкбез. Җирлегебездә яңа йортлар төзелеп тора. 2019 елда безнең җирлектә торак тапшыру 498 кв.м. исәпләнә. Авыл халкы тырыша: йортларын, каралты-кураларын, коймаларын яңарта.

 2019 нчы елда авыл җирлеге территориясен яшелләндерү, тирә-якны тәртипкә китерү буенча шактый эшләр башкарылган. Даими рәвештә өмәләр оештырылып, юл читләре чүп-чардан арындырылды.Айга ике тапкыр “Мишә” җәмгыяте чүпләрне җыеп алып китә. Җирлектә яшәүчеләрнең сәламәтлегенә, экологик иминлеккә эчә торган суның сыйфаты хәлиткеч тәэсир ясый. Суның сыйфаты Саба районы “Роспотребнадзорның” район бүлеге хезмәте тарафыннан һәрдаим тикшерелә. Авылларда су башнялары һәм су трассалары бик нык искергән, аларны “ Чиста су” дәүләт программасына кертеп булмасмы дип уйлыйбыз, кирәкле документларны җыеп тапшырырбыз. Гражданнарыбызның куркынычсызлыгын тәэмин итү авыл җирлегенең һәм хокук саклау органнары эшчәнлегенең мөһим юнәлешләреннән берсе санала.

 Җәмгыятебездә тәртип булсын дисәк, беренче чиратта, һәркем үзе закон таләпләрен төгәл үтәргә, үз әйләнәсендә кул астында булган кешеләрне тәртипкә чакырырга бурычлы. Илебезгә үтеп кергән террорчылыкны булдырмау да үзебезнең уяу булудан тора. Авылыбызда күренгән чит кешеләр, ят машиналар шик тудырганда, боларны кичекмәстән авыл җирлегенә яки полиция идарәсенә хәбәр итүегез сорала.

 Халык һәм халык хуҗалыгы объектларының янгын куркынычсызлыгын тәэмин итү зур әһәмияткә ия. Хәзерге вакытта ЗИЛ-130 машинасы төзек хәлдә су белән тора. Пожарный машинасының двигателе алмаштырылган, яңа 190лы аккумулятор алып куелган. 2019 нчы елда ремонтланган пожарный зданиясендә су белән тора. Яруллин Самат пожарный машинасының төзеклеген һәм җылыткычларын карап тора.

2019 нчы елның 7, 8 декабрьләрендә үзара салым буенча референдум үткәрелеп, һәр сайлау яшендәге 98,6% кеше катнашкан, шунын 92,5% 500 сум җыюга ризалык биргән. Бүгенгесе көнгә узара салым акчасын 298800 сум җыйдык 90%. Безне аңлап, узара салым акчасын вакытында түләгән авылдашларга бик зур рәхмәт. Сезнең ярдәм белән узара салым акчаларын 100 % җыеп тапшырырга тырышырбыз дип ышанасы килә. 2019 нчы елда эшләнгән эшләр шактый.

|  |  |  |  |  |  |
| --- | --- | --- | --- | --- | --- |
| № |  Авыллар  | Халык саны | Җыеласы акча | Җыелган акча | Үтәлеш% |
| 1 | Олы Мишә | 251 | 175700 | 156200 | 89 |
| 2 | Олы Саурыш | 77 | 38500 | 31500 | 82 |
| 3 | Түбән Саурыш | 139 | 69500 | 63000 | 90 |
| 4 | Җәнәй | 31 | 49600 | 48100 | 97 |
|  | Барлыгы | 498 | 333300 | 298800 | 90 |

 **2020 елга үзара салым акчасына эшләнәсе эшләр:**

 **Олы Мишә авылы**:

1. Тукай, Мәктәп урамнарына вак таш белән юл салуны дәвам итү.
2. Электр лампочкаларын сатып алу һәм урнаштыру.
3. Балалар мәйданчыгы төзү.
4. Пожарный гидрант кую.
5. Ленин белән Мәктәп урамын вак таш салып тоташтыру.
6. Су кудыру насосы алу һәм урнаштыру.
7. Поҗарный машинасын ремонтлау.
8. Урам юлларын кардан чистартып тору.
9. Олы Мишә зиратының йортына ремонт эшләре башкару.

 **Олы Саурыш авылы**:

1. Су кудыру насосы алу һәм урнаштыру.
2. Пожарный гидрантлар кую.
3. Урам юлларын кардан чистартып тору.
4. Электр лампочкаларын сатып алу һәм урнаштыру.
5. Госман Хабибуллин урамына юл салу.

 **Түбән Саурыш авылы:**

1. Урам юлларын кардан чистартып тору.

2. Электр лампочкаларын сатып алу һәм урнаштыру.

3. Урам юлларын кардан чистартып тору.

4. Салих Сәйдәш урамына юл салу.

5. Җиңү белән Чишмә урамнарын вак таш белән тоташтыру.

 **Җәнәй авылы**:

1. Җәнәй авылында су торбаларын урнаштыру.

2. Яңа урамына юл салу.

 3. Дуслык урамын вак таш белән җәеп бетерү.

 4. Урам юлларын кардан чистартып тору

5. Электр лампочкаларын сатып алу һәм урнаштыру

 Үзара салым акчаларын вакытында җыйнап, эшләрне ел ахырына кадәр эшләп бетерерү.

 Алдагы елларга да планнарыбыз бар, халык белән бергәләп эшләргә һәм яшәргә язсын. Һәрбер авылның үсеш тарихы, данлыклы кешеләре бар. Бердәм эшләгәндә алга куйган бурычларны, максатларны тормышка ашыру күпкә җиңелрәк. Алга таба барлык эшләнәсе эшләр Сезнең белән берлектә, уртак фикергә килеп башкарылыр дип ышанам. Һәрбарчагызның гаиләсенә иминлек, тынычлык, сәламәтлек телим. Елларыбыз тыныч, имин, мул булсын. Авылларыбызда халык бүгенге кебек тыныч, матур тормышта яшәсен.

 Хөрмәтле авылдашлар! Безнең сентябрь аенда Татарстан Республикасы президентын һәм җирле депутатларны сайлау булачак. 13 сентябрь көнне бердәм булып, үз тавышыгызны бирергә сайлау участогына килерсез дип ышанып калабыз.

 Игътибарыгыз өчен бик зур рәхмәт!